DS «Olaf Trygvesøn» ble satt inn i kombinert frakt- og passasjer-rute langs norskekysten etter overleveringen. I 1899 ble skipet ombygd og forlenget med 4,9 meter til 58,5 meter. I 1902 ble skipet pusset opp og modernisert. DS «Olaf Trygvesøn» gikk som avløserskip i hurtigruten i 1916, og senere i perioden 1919 til 1921. Etter 1921 ble skipet for det meste brukt i godsruter langs norskekysten. Våren 1934 ble skipet solgt til opphuggingsfirmaet Brødrene Anda i Stavanger, og ble hugget opp senere samme år.